CELEX: 32014D0603(01)
Language: ro
Date: 2014-05-27 00:00:00
Title: Decizia de punere în aplicare a Comisiei din 27 mai 2014 privind adoptarea programului de lucru și a finanțării, pentru anul 2014, aferente activităților întreprinse în domeniul produselor alimentare și al hranei pentru animale, pentru a se asigura aplicarea legislației privind produsele alimentare și hrana pentru animale

3.6.2014   
            
            
               RO
            
            
               Jurnalul Oficial al Uniunii Europene
            
            
               C 166/5
            
         DECIZIA DE PUNERE ÎN APLICARE A COMISIEI
   din 27 mai 2014
   privind adoptarea programului de lucru și a finanțării, pentru anul 2014, aferente activităților întreprinse în domeniul produselor alimentare și al hranei pentru animale, pentru a se asigura aplicarea legislației privind produsele alimentare și hrana pentru animale
   2014/C 166/05
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 84,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (2), în special articolele 16, 19, 20, 21, 23 și 27,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (3), în special articolul 76 alineatul (1),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (4), în special articolul 66 alineatul (1) litera (c),
   întrucât:
   
               (1)
            
            
               Pentru a se asigura punerea în aplicare a activităților întreprinse în domeniul produselor alimentare și al hranei pentru animale, garantând aplicarea legislației privind produsele alimentare și hrana pentru animale și a legislației fitosanitare, este necesar să se adopte o decizie de finanțare și programul de lucru pentru 2014. Articolul 94 din Regulamentul delegat (UE) nr. 1268/2012 al Comisiei (5) privind normele financiare aplicabile bugetului general al Uniunii stabilește norme detaliate pentru deciziile de finanțare.
            
         
               (2)
            
            
               Este adecvat să se autorizeze acordarea de granturi fără cerere de propuneri organismelor identificate în programul de lucru, pentru motivele prevăzute în acesta.
            
         
               (3)
            
            
               Prezenta decizie ar trebui să permită plata dobânzilor pentru întârzierea plăților, în temeiul articolului 92 din Regulamentul financiar și al articolului 111 alineatul (4) din Regulamentul delegat (UE) nr. 1268/2012.
            
         
               (4)
            
            
               În scopul aplicării prezentei decizii, este necesar să se definească termenul „modificare semnificativă” în sensul articolului 94 alineatul (4) din Regulamentul delegat (UE) nr. 1268/2012.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         DECIDE:
   Articolul 1
   Programul de lucru
   Se adoptă programul de lucru anual pentru punerea în aplicare a articolelor 16, 19, 20, 21, 23 și 27 din Decizia 2009/470/CE, a Regulamentului (CE) nr. 1107/2009 și a articolului 66 alineatul (1) litera (c) din Regulamentul (CE) nr. 882/2004, după cum se prevede în anexă.
   Programul de lucru anual constituie o decizie de finanțare în sensul articolului 84 din Regulamentul (UE, Euratom) nr. 966/2012.
   Articolul 2
   Contribuția Uniunii
   Contribuția maximă pentru punerea în aplicare a programului pentru anul 2014 este fixată la 5 177 230 EUR și este finanțată prin următoarele linii bugetare din bugetul general al Uniunii Europene pentru 2014:
   
               (a)
            
            
               linia bugetară 17 04 01: 1 000 000 EUR;
            
         
               (b)
            
            
               linia bugetară 17 04 03: 4 177 230 EUR.
            
         Creditele prevăzute la primul paragraf pot acoperi, de asemenea, dobânzile pentru întârzierea plăților.
   Articolul 3
   Clauza de flexibilitate
   Modificările cumulate ale creditelor alocate acțiunilor specifice din fiecare program de lucru care nu depășesc 20 % din contribuția maximă stabilită la articolul 2 din prezenta decizie nu sunt considerate semnificative în sensul articolului 94 alineatul (4) din Regulamentul delegat (UE) nr. 1268/2012, în cazul în care respectivele modificări nu afectează în mod semnificativ natura acțiunilor și obiectivul programului de lucru.
   Ordonatorul de credite competent poate adopta modificările menționate la primul paragraf în conformitate cu principiile bunei gestiuni financiare și cu principiul proporționalității.
   Articolul 4
   Granturile
   Granturile pot fi atribuite fără cerere de propuneri organismelor identificate în anexă, în conformitate cu condițiile prevăzute de aceasta.
   
      Adoptată la Bruxelles, 27 mai 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 298, 26.10.2012, p. 1.
   
      (2)  JO L 155, 18.6.2009, p. 30.
   
      (3)  JO L 309, 24.11.2009, p. 1.
   
      (4)  JO L 165, 30.4.2004, p. 1, astfel cum a fost rectificat prin JO L 191, 28.5.2004, p. 1.
   
      (5)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).
   
      ANEXĂ
      Programul de lucru anual pentru 2014 în domeniul produselor alimentare și al hranei pentru animale
      1.   INTRODUCERE
      
      Prezentul program de lucru conține măsuri de punere în aplicare pentru anul 2014. Pe baza obiectivelor stabilite în Decizia 2009/470/CE, în Regulamentul (CE) nr. 882/2004, în Regulamentul (CE) nr. 1107/2009, în Regulamentul (CE) nr. 1333/2008 al Parlamentului European și al Consiliului, în Regulamentul (UE) nr. 609/2013 al Parlamentului European și al Consiliului, în Regulamentul (UE) nr. 1169/2011 al Parlamentului European și al Consiliului și în Directiva 2001/89/CE a Consiliului, prezentul program de lucru conține acțiunile care urmează să fie finanțate și defalcarea bugetului, după cum urmează:
      
                  Acțiuni orientative
               
               
                  Sumă orientativă
               
            
                  Granturi (1)
               
               
                  660 000 EUR
               
            
                  Achiziții publice (23)
               
               
                  4 132 000 EUR
               
            
                  Acorduri administrative (4)
               
               
                  385 230 EUR
               
            
                  
                     TOTAL (28 acțiuni);
                  
               
               
                  
                     5 177 230 EUR
                  
               
            2.   GRANTURI
      
      2.1.   Conferințe și seminarii OIE
      
      2.2.   Temeiul juridic
      
      Articolul 22 din Decizia 2009/470/CE.
      2.3.   Linia bugetară
      
      17 04 03 – 660 000 EUR
      2.4.   Lista orientativă a acțiunilor preconizate
      
      
                  Acțiuni
               
               
                  Nr. estimat de acțiuni
               
               
                  Data orientativă
               
               
                  Suma orientativă
                  (în EUR)
               
            
                  Conferințe mondiale ale OIE, seminare regionale, precum și reuniuni și activități regionale privind sănătatea și bunăstarea animalelor
               
               
                  1 acord de grant
               
               
                  T2 2014
               
               
                  660 000
               
            2.5.   Descriere, obiective și rezultatele preconizate ale măsurilor de punere în aplicare
      
      
         Conferințe mondiale ale OIE, seminare regionale, precum și reuniuni și activități regionale privind sănătatea și bunăstarea animalelor
      
      Organizația Mondială pentru Sănătatea Animalelor (OIE) este o organizație interguvernamentală responsabilă cu îmbunătățirea sănătății animalelor la nivel mondial. În vederea îmbunătățirii stării de sănătate a animalelor la nivel mondial și, prin urmare, pentru a reduce riscul de boli ale animalelor în UE, este important ca abordarea UE privind sănătatea și bunăstarea animalelor să fie o preocupare comună a tuturor țărilor membre ale OIE și ca UE să sprijine în mod activ, cu această ocazie, conferințele, seminariile de formare profesională, reuniunile și activitățile organizate de OIE pentru promovarea politicii UE privind sănătatea și bunăstarea animalelor.
      Conferințe mondiale ale centrelor de referință OIE, precum și privind sănătatea animalelor acvatice; seminare regionale destinate punctelor focale ale OIE în Europa pentru comunicare, pentru notificarea bolilor animalelor și pentru produsele veterinare; reuniuni și activități regionale ale platformei în materie de bunăstare a animalelor pentru Europa; reuniuni și activități regionale privind pesta porcină africană în regiunea europeană și pentru punerea în aplicare a planului de luptă progresivă împotriva febrei aftoase în Asia Centrală și în regiunea vestică a Eurasiei; reuniuni și activități regionale ale rețelei mediteraneene pentru sănătatea animalelor (REMESA), inclusiv banca pentru vaccinarea antirabică și planul de luptă progresivă împotriva febrei aftoase în Africa de Nord; activități educative regionale privind standardele OIE referitoare la bunăstarea animalelor în regiunea OIE din Asia, Extremul Orient și Oceania.
      Obiectivul acțiunii este comunicarea strategiei UE privind sănătatea și bunăstarea animalelor și sănătatea publică veterinară către toate țările membre ale OIE prin promovarea politicii Uniunii, cu ocazia conferințelor, seminariilor de formare profesională, reuniunilor și activităților organizate de OIE. Îmbunătățirea sănătății și bunăstării animalelor, precum și a sănătății publice veterinare la nivel mondial și reducerea riscurilor în UE.
      Rezultate preconizate: creșterea gradului de conștientizare și apropierea de politica Uniunii privind sănătatea și bunăstarea animalelor, precum și ameliorarea standardelor de sănătate și bunăstare a animalelor în țările vecine și în întreaga regiune OIE din Europa, reducând astfel riscul de introducere în UE a unor boli ale animalelor.
      2.6.   Punere în aplicare
      
      
         Punere în aplicare: direct de către DG SANCO
      Grant direct pentru Organizația Mondială pentru Sănătatea Animalelor (OIE)
      Dat fiind statutul său de organizație de referință, recunoscută de către Organizația Mondială a Comerțului pentru ameliorarea sănătății animalelor la nivel mondial, Organizația Mondială pentru Sănătatea Animalelor (OIE) deține un monopol de facto în acest sector, deoarece, în conformitate cu articolul 190 alineatul (1) litera (c) din regulamentul de punere în aplicare, nu este necesară o cerere de propuneri pentru ca UE să contribuie la organizarea de conferințe la nivel mondial și de seminare regionale privind sănătatea și bunăstarea animalelor.
      
         Rata maximă de cofinanțare din partea UE: 50 % din costurile eligibile
      
         Criterii de atribuire: 
      
                  —
               
               
                  relevanța propunerii pentru obiectivele activităților de consolidare a capacităților funcționarilor din statele membre și din țări terțe în ceea ce privește politicile UE și standardele OIE privind sănătatea și bunăstarea animalelor și sănătatea publică veterinară;
               
            
                  —
               
               
                  impactul rezultatelor preconizate ale propunerii asupra obiectivelor generale de reducere a riscului de boli ale animalelor în UE și de promovare a politicii UE și a standardelor OIE privind sănătatea și bunăstarea animalelor și sănătatea publică veterinară în ceea ce privește produsele importate din țări terțe.
               
            3.   ACHIZIȚII PUBLICE
      
      Alocarea bugetară globală rezervată pentru contractele de achiziții publice în anul 2014 se ridică la 4 132 000 EUR.
      3.1.   Temei juridic
      
      Articolele 8, 10, 20 și 23 din Decizia 2009/470/CE, articolul 66 din Regulamentul (CE) nr. 882/2004, articolul 29 din Regulamentul (CE) nr. 1333/2008, articolul 13 și considerentul 33 din Regulamentul (UE) nr. 609/2013, articolul 18 alineatul (2) din Directiva 2001/89/CE a Consiliului.
      3.2.   Linie bugetară
      
      17 04 01 – 1 000 000 EUR
      17 04 03 – 3 132 000 EUR
      3.3.   Lista orientativă a contractelor preconizate
      
      
                  Acțiune (17 04 01)
               
               
                  Tipul contractului
               
               
                  Nr. estimat de contracte
               
               
                  Data orientativă
               
               
                  Sumă orientativă
                  (în EUR)
               
            
                  Achiziționarea de vaccinuri pentru combaterea bolilor animalelor
               
               
                  Aprovizionare
               
               
                  1
               
               
                  a 2-a jumătate a anului 2014
               
               
                  1 000 000
               
            
         
      
                  Acțiuni (17 04 03)
               
               
                  Tipul contractelor
               
               
                  Nr. estimat de contracte
               
               
                  Data orientativă
               
               
                  Sumă
                  (în EUR)
               
            
                  Studiu – monitorizarea punerii în aplicare a Directivei 2006/52/CE în ceea ce privește utilizarea nitriților de către industrie în ceea ce privește diferitele categorii de produse din carne.
               
               
                  Serviciu
               
               
                  1
               
               
                  prima jumătate a anului 2014
               
               
                  50 000
               
            
                  Studiu – raport privind alimentele destinate sportivilor
               
               
                  Serviciu
               
               
                  1
               
               
                  în cursul anului 2014
               
               
                  100 000
               
            
                  Studiu privind impactul cadrului juridic actual aplicabil pentru frauda în domeniul alimentar asupra controalelor oficiale și a măsurilor de punere în aplicare
               
               
                  Specific/serviciu
               
               
                  1
               
               
                  prima jumătate a anului 2014
               
               
                  150 000
               
            
                  Studiu în vederea pregătirii intrării în vigoare a noii legislații privind controalele oficiale
               
               
                  Serviciu
               
               
                  1
               
               
                  a 2-a jumătate a anului 2014
               
               
                  250 000
               
            
                  Contribuție orizontală la comunicare
               
               
                  Specific/serviciu
               
               
                  10
               
               
                  în cursul anului 2014
               
               
                  427 000
               
            
                  Pregătirea EXPO 2015
               
               
                  Serviciu
               
               
                  5
               
               
                  în cursul anului 2014
               
               
                  260 000
               
            
                  Producția de materiale de comunicare, publicații, multimedia, conținut web, evenimente, materiale promoționale etc. care au legătură cu mandatul Oficiului Alimentar și Veterinar
               
               
                  Specific/serviciu
               
               
                  5
               
               
                  în cursul anului 2014
               
               
                  80 000
               
            
                  Evenimente organizate în cadrul EXPO Milan 2015
               
               
                  Specific/serviciu
               
               
                  5
               
               
                  T2 2014 - T2 2015
               
               
                  250 000
               
            
                  Studiu privind costul nerespectării standardelor internaționale
               
               
                  Specific/serviciu
               
               
                  1
               
               
                  a 2-a jumătate a anului 2014
               
               
                  125 000
               
            
                  Conferință privind fauna sălbatică
               
               
                  Specific/serviciu
               
               
                  1
               
               
                  a 2-a jumătate a anului 2014
               
               
                  100 000
               
            
                  Seminar destinat studenților
               
               
                  Specific/serviciu
               
               
                  1
               
               
                  a 2-a jumătate a anului 2014
               
               
                  75 000
               
            
                  Participarea la evenimente internaționale
               
               
                  Specific/serviciu
               
               
                  4
               
               
                  T2 2014 - T1 2015
               
               
                  500 000
               
            
                  Promovarea sistemului computerizat veterinar integrat TRACES (Trade Control and Expert System, Sistemul de control al comerțului și de expertiză)
               
               
                  Serviciu
               
               
                  2
               
               
                  a 2-a jumătate a anului 2014
               
               
                  55 000
               
            
                  Acțiuni în sprijinul politicii actuale privind bunăstarea animalelor: organizarea a 3 ateliere la nivel regional destinate medicilor veterinari
               
               
                  Specific/serviciu
               
               
                  1
               
               
                  T2 2014 - T3 2014
               
               
                  150 000
               
            
                  Producția de publicații scrise privind bunăstarea animalelor
               
               
                  Specific/serviciu
               
               
                  1
               
               
                  T2 2014 - T3 2014
               
               
                  35 000
               
            
                  Sprijinirea realizării de materiale educaționale privind bunăstarea animalelor
               
               
                  Specific/serviciu
               
               
                  1
               
               
                  T2 2014 - T3 2014
               
               
                  75 000
               
            
                  Conferință privind bunăstarea câinilor și pisicilor
               
               
                  Specific/serviciu
               
               
                  1
               
               
                  T2 2014 - T3 2014
               
               
                  50 000
               
            
                  Producția unei serii de materiale video sau de instrumente de e-learning privind protecția porcilor
               
               
                  Specific/serviciu
               
               
                  1
               
               
                  T2 2014 - T3 2014
               
               
                  130 000
               
            
                  Studiu dedicat definirii unor indicatori de politică în domeniul bunăstării animalelor
               
               
                  Specific/serviciu
               
               
                  1
               
               
                  T2 2014 - T3 2014
               
               
                  60 000
               
            
                  Studiu referitor la utilizarea indicatorilor de bunăstare a animalelor în contextul pregătirii unui eventual cadru legislativ privind bunăstarea animalelor
               
               
                  Specific/serviciu
               
               
                  1
               
               
                  T2 2014 - T3 2014
               
               
                  60 000
               
            
                  Studiu privind metodele de anesteziere a porcilor care trebuie să fie castrați chirurgical
               
               
                  Serviciu
               
               
                  1
               
               
                  T2 2014 - T3 2014
               
               
                  100 000
               
            
                  Evaluare externă pentru laboratoarele de referință ale Uniunii Europene
               
               
                  Serviciu
               
               
                  5
               
               
                  iunie 2014
               
               
                  50 000
               
            3.4.   Punere în aplicare
      
      Acțiunile vor fi puse în aplicare direct de DG SANCO.
      4.   ALTE ACȚIUNI
      
      4.1.   Acorduri administrative
      
      4.2.   Temei juridic
      
      Articolul 66 din Regulamentul (CE) nr. 882/2004, articolul 76 din Regulamentul (CE) nr. 1107/2009, articolul 30 din Regulamentul (UE) nr. 1169/2011.
      4.3.   Linie bugetară
      
      17 04 03 – 385 230 EUR
      4.4.   Lista orientativă a acordurilor administrative preconizate
      
      
                  Acțiuni
               
               
                  Nr. estimat de acorduri administrative
               
               
                  Data orientativă
               
               
                  Sumă orientativă
                  (în EUR)
               
            
                  Studiu – evaluarea impactului perturbatorilor endocrini (identificarea substanțelor)
               
               
                  1
               
               
                  T2 2014
               
               
                  125 000
               
            
                  Studiu – distincție între produse alimentare cu efect colorant și coloranți alimentari
               
               
                  1
               
               
                  prima jumătate a anului 2014
               
               
                  75 230
               
            
                  Studiu – Sprijinirea Centrului Comun de Cercetare în realizarea raportului privind acizii grași trans
               
               
                  1
               
               
                  T1 - T3 2014
               
               
                  60 000
               
            
                  Studiu – materiale, diferite de materialele plastice, care vin în contact cu alimentele
               
               
                  1
               
               
                  T2 2014
               
               
                  125 000
               
            4.5.   Descriere, obiective și rezultatele preconizate ale măsurilor de punere în aplicare
      
      Comisia intenționează să realizeze următoarele studii în cooperare cu Centrul Comun de Cercetare (JRC):
      Studiu – evaluarea impactului perturbatorilor endocrini (identificarea substanțelor)
      Obiective: efectuarea evaluării impactului diferitelor opțiuni de utilizare a criteriilor științifice pentru determinarea proprietăților substanțelor chimice de perturbare a sistemului endocrin.
      Studiu – distincție între produse alimentare cu efect colorant și coloranți alimentari
      Obiective: în vederea punerii în aplicare a orientărilor privind clasificarea extractelor alimentare cu proprietăți colorante în categoria coloranților sau a produselor alimentare cu efect colorant, trebuie să se stabilească valorile de referință pentru materiile prime.
      Studiu – Sprijinirea Centrului Comun de Cercetare în realizarea raportului privind acizii grași trans
      Obiective: evaluarea impactului mijloacelor adecvate care le-ar permite consumatorilor să aleagă un regim alimentar și produse alimentare mai sănătoase sau care ar putea promova furnizarea de opțiuni alimentare mai sănătoase pentru consumatori, inclusiv, printre altele, informarea consumatorilor cu privire la acizii grași trans sau la restricțiile privind utilizarea lor.
      Studiu – materiale, diferite de materialele plastice, care vin în contact cu alimentele
      Obiective: pot fi necesare dispoziții suplimentare privind materialele care vin în contact cu alimentele, pentru a se asigura forța executorie a legislației privind materialele care vin în contact cu alimentele. Pentru a evalua situația actuală, sunt necesare informații și analize specifice.
      4.6.   Punere în aplicare
      
      Acțiunile vor fi puse în aplicare direct de DG SANCO, prin intermediul acordurilor administrative cu Centrul Comun de Cercetare (JRC).